
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 286 

10 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απονομή Επαίνου σε Μόνιμο Υπάλληλος του Υπουρ¬ 
γείου Εθνικής Άμυνας. 1 

Κριτήρια και διαδικασία κατανομής των κεντρικών αυ¬ 
τοτελών πόρωντηςΤ.Α. έτους 2004 που καλύπτουν 
επενδυτικές δραστηριότητες των ΟΤΑ (ΣΑΤΑ 029). 2 
Τροποποίηση της Ίδρυσης και καθορισμός του Εσω¬ 
τερικού Κανονισμού της Α' Καρδιολογικής Κλινικής 
και του Ομώνυμου (Α' Καρδιολογικού - Αιμοδυνομι- 
κού) Εργαστηρίου της Ιατρικής Σχολής του Εθνι¬ 


κού και Καποδιστριακού Πανεπιστημίου Αθηνών.. 3 

Ίδρυση Σχολείου Δεύτερης Ευκαιρίας στο Ν. Λάρι¬ 
σας. 4 

Σύσταση Δημοτικής Επιχείρησης Δήμου Ανωγείου.... 5 

Τροποποίηση της συστατικής πράξης του Πνευματι¬ 
κού Κέντρου Δήμου Φιλιππιάδας. 6 


ΑΠΟΦΑΣΕΙ Σ 

Αριθ. Φ.473.1/ΑΔ.560702 Σ.177 (1) 

Απονομή Επαίνου σε Μόνιμο Υπάλληλος του 
Υπουργείου Εθνικής Άμυνας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις των άρθρων 61 και 62 του Ν. 2683/92 
«Κώδικας Κατάστασης Δημ.Πολιτικών Διοικητικών Υπαλ¬ 
λήλων». 

β. Φ. 473/ΑΔ.574/2012/Σ.2012/28.11,2003/ΔΑΕ. 

γ. Φ. 473/ΑΔ. 1557/17.10.2003/124 ΠΒΕ. 

δ. Την 2/14.1.2004 Γνωμοδότηση Υπηρεσιακού Συμβου¬ 
λίου ΓΕΑ. 

ε. Την Φ. 000/2/791/Σ.241/7.3.2002 (ΦΕΚ.282/τ.Β'/ 
7.3.2002) Απόφαση ΥΕΘΑ «Περί μεταβίβασης αρμοδιοτή¬ 
των ΥΕΘΑ στον Ειδικό Γραμματέα ΥΕΘΑ», αποφασίζουμε: 

2. Απονέμουμε την Ηθική Αμοιβή του Επαίνου στον Μό¬ 
νιμο Υπάλληλο ΚΛ/ΔΕ ΤΕΧΝΙΚΟΥ (ΗΛΕΚΤΡΟΝΙΚΟ) 
ΚΑΤΣΙΡΗ ΒΑΣ. (ΑΜ: 6808) διότι η εργασία του Τεχνίτη Τ-Η 
κρίνεται αξιόπιστη και από οικονομικής πλευράς συμφέ- 
ρουσα για την υπηρεσία δεδομένου ότι πολύ συχνά εκτε- 


λεί εργασίες που δεν είναι στα καθήκοντα του με αποτέ¬ 
λεσμα η Μονάδα να μην καταφεύγει για επισκευές στο 
ελεύθερο εμπόριο. Επίσης ο υπάλληλος ανταποκρίνεται 
σε κάθε κάλεσμα της Μονάδας, έτσι ώστε να μη δημιουρ- 
γείται επιχειρησιακό πρόβλημα στη Μονάδα. 

Συγκεκριμένα πραγματοποιήθηκε: α. Επισκευή τριών (3) 
συνδέσεων υπογείου τηλεφωνικού δικτύου Μονάδας, β. 
Επισκευή συσκευών ΤΛ/Μοιρών Ν/Σ., γ. Επισκευή ασυρμά¬ 
των υΗΡΛ/ΗΡ, δ. Επισκευή οπτικοακουστικών συστημάτων 
Μονάδας (συναγερμοί, ενισχυτές ομιλίας), ε. Συντήρηση - 
επισκευή συστημάτων ΝΟ\/Α- ΡΙΙΜΝΕΤ Μονάδας). 

3. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 30 Ιανουάριου 2004 

Ο Ειδικός Γραμματέας 
ΙΩΑΝΝΗΣ Γ. ΤΟΜΑΡΑΣ 

-♦- 

Αριθ. 8725 (2) 

Κριτήρια και διαδικασία κατανομής των κεντρικών αυτο¬ 
τελών πόρωντηςΤ.Α. έτους 2004 που καλύπτουν επεν¬ 
δυτικές δραστηριότητες των ΟΤΑ (ΣΑΤΑ 029). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παραγράφου 3 του άρθρου 25 του 
Ν. 1828/89. 

2. Τις διατάξεις των παραγράφων 4β και 10 του άρθρου 
13 του Ν. 2539/97 όπως τροποποιήθηκαν με μεταγενέ¬ 
στερες διατάξεις. 

3. Τις διατάξεις του άρθρου 3 του Ν. 2240/94. 

4. Τις διατάξεις της παραγράφου 3 του άρθρου 13 του 
Ν. 2880/30.1.2001 (ΦΕΚ9Α). 

5. Την ΔΙΔΚ/Φ. 1/2/22875/31.10.2001 (ΦΕΚ 1480/Β/ 
31.10.2001) κοινή απόφαση του Πρωθυπουργού και 
Υπουργού Εσωτερικών Δημόσιας Διοίκησης και Αποκέ¬ 
ντρωσης, «Ανάθεση αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης». 

6. Την κοινή απόφαση του Πρωθυπουργού και Υπουρ¬ 
γού Οικονομίας και Οικονομικών με αρ. πρ. 1065956/863/ 
Α/006/15.7.03 (ΦΕΚ/Β/985/16.7.2003 ) «Καθορισμός αρ¬ 
μοδιοτήτων των Υφυπουργών Οικονομικών». 

7. Η 229/5235/19.10.02003 απόφαση του Διοικητικού 
Συμβουλίου της ΚΕΔΚΕ. 

8. Η 2401/ΔΕ-325/16.01.2004 Εγκύκλιος του Υπ. Οικ. και 
Οικονομικών, αποφασίζουμε: 

Κατανέμουμε συνολικό ποσό ύψους 750.000.000,00 € 
της ΣΑΤΑ έτους 2004 που αφορά τη χρηματοδότηση 
επενδυτικών δραστηριοτήτων των Ο.Τ.Α, ως ακολούθως: 

1. Ποσό ύψους 163.000.000,00 € διατίθεται για τη χρη¬ 
ματοδότηση του προγράμματος ΕΠΤΑ. 

2. Ποσό ύψους 60.000.000,00€κατανέμεται στους ΟΤΑ 
για πολιτική προστασία με απόφαση του Υπουργού Εσω¬ 
τερικών Δημόσιας Διοίκησης και Αποκέντρωσης. 

3. Ποσό ύψους 60.000.000,00 € κατανέμεται στους ΟΤΑ 
για επισκευή και συντήρηση σχολικών κτιρίων με απόφα¬ 
ση του Υπουργού Εσωτερικών Δημόσιας Διοίκησης και 
Αποκέντρωσης. 

4. Ποσό ύψους 407.829.976,00 € κατανέμεται σε όλους 
τους ΟΤΑ της Χώρας, με απόφαση του Υπουργού ΕΣΔΔΑ 
για τη χρηματοδότηση έργων και επενδυτικών δραστη¬ 
ριοτήτων ως ακολούθως: 

-Το ένα τέταρτο (1/4) του παραπάνω ποσού κατανέμε- 
ται σύμφωνα με τα κριτήρια κατανομής της ΣΑΤΑ έτους 
2003. 

-Το υπόλοιπο ποσό θα κατανεμηθεί με κριτήρια που θα 
καθοριστούν με νεώτερη απόφαση ύστερα από πρόταση 
του Διοικητικού Συμβουλίου της ΚΕΔΚΕ. 

5. Ποσό ύψους 2.297.051,00 € κατανέμεται στους Ανα¬ 
πτυξιακούς Συνδέσμους με απόφαση του Υπουργού 
Εσωτερικών Δημόσιας Διοίκησης και Αποκέντρωσης για 
την κάλυψη έργων και επενδυτικών δραστηριοτήτων. 

6. Ποσό ύψους 4.000.000,00 € κατανέμεται στους ΟΤΑ 
για κάλυψη επενδυτικών δραστηριοτήτων στις Σχολές 
Δημοτικής Αστυνομίας, με απόφαση του Υπουργού Εσω¬ 
τερικών Δημόσιας Διοίκησης και Αποκέντρωσης. 

7. Ποσό ύψους μέχρι 2.934.703,00 € κατανέμεται για 
την κάλυψη δαπανών εκτός έδρας κίνησης και οδοιπορι¬ 
κών εξόδων του τεχνικού προσωπικού των Τμημάτων 
ΤΥΔΚ των Δ/νσεων: α) Αυτ/σης και Αποκ/σης και β) Τοπ. 
Αυτ/σης & Δ/σης για την εκτέλεση (μελέτη - κατασκευή) 
των έργων του ετήσιου προγράμματος των Ο.Τ.Α. του 
χρηματοδοτούμενου από τη ΣΑΤΑ σύμφωνα με το Ν. 
1832/89 άρθρο 52. 

8. Ποσό ύψους 49.938.270,00 € διατίθεται για την κάλυ¬ 
ψη των υπολοίπων πιστώσεων της ΣΑΤΑ έτους 2003 που 
δεν αποδόθηκαν κατά το προηγούμενο έτος για τη χρη¬ 
ματοδότηση των ΟΤΑ. 

Από τις διατάξεις αυτής της Κοινής Υπουργικής Από¬ 
φασης προκαλείται δαπάνη ύψους 750.000.000,00 € που 
έχει προβλεφθεί στον Προϋπολογισμό Δ.Ε του 
ΥΠ ΕΣΔΔΑ, ΚΑΕ-8200 Τομέας Νομαρχιακά Έργα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Ν. ΦΑΡΜΑΚΗΣ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. Π ΑΠΑΛΗ ΜΑΣ 


Αριθ. 6860/Β1 (3) 

Τροποποίηση της Ίδρυσης και καθορισμός του Εσωτερι¬ 
κού Κανονισμού της Α' Καρδιολογικής Κλινικής και του 
Ομώνυμου (Α' Καρδιολογικού - Αιμοδυνομικού) Εργα¬ 
στηρίου της Ιατρικής Σχολής του Εθνικού και Καποδι- 
στριακού Πανεπιστημίου Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 7 παρ. 5 του Ν. 1268/1982 (Α' 87), όπως 
η παράγραφος αυτή τροποποιήθηκε με το άρθρο 48 του 
Ν. 1404/1983 (Α' 173) και το πρώτο εδάφιο αυτής αντικα- 
ταστάθηκε με την περ. γ' της παρ. 22 του άρθρου 13 του 
Ν. 3149/2003 (Α'141). 

β) Του άρθρου 4 παρ. 1 εδ. γ’του Ν. 2083/1992 (Α'159), 
γ) Του άρθρου 29Ατου Ν.1558/1985 (Α' 137), όπως αυ¬ 
τό προσετέθη με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2α του Ν. 
2469/1997 (Α'38). 

δ) Του άρθρου 1 περ. ιιτου Π.Δ. 55/1996 (Α'48), 
ε) Του Κ.Δ. της 31/3/9 (αναδημ. 24) Απρ. 1942 (Α' 77) 
στ) Της 1065956/863/Α0006/15.7.2003 Κοινής Απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 985). 

2. Τη σύμφωνη γνώμη της Γ ενικής Συνέλευσης της Ια¬ 
τρικής Σχολής του Εθνικού και Καποδιστριακού Πανεπι¬ 
στημίου Αθηνών (συνεδρίαση 5η /14.1.2004). 

3. Το γεγονός ότι απάτην εφαρμογή των διατάξεων της 
παρούσης απόφασης δεν προκαλείται δαπάνη σε βάρος 
του προϋπολογισμού του Εθνικού και Καποδιστριακού 
Πανεπιστημίου Αθηνών, αποφασίζουμε: 

Άρθρο 1 

1. Η Α' Καρδιολογική Κλινική μετά του Ομωνύμου (Α’ Καρ¬ 
διολογικού - Αιμοδυναμικού) Εργαστηρίου της Ιατρικής 
Σχολής του Εθνικού Καποδιστριακού Πανεπιστημίου Αθη¬ 
νών, που κατανεμήθηκε στον Τομέα Παθολογίας με την 
Β1/482/15.7.1987 Υ.Α. ΦΕΚ 401 /6.8.1987τ.Β' και μετονομά¬ 
σθηκε με την 34362/Β1/24.1.2002 Υ.Α. ΦΕΚ 503/ 24.4.2002 
τ.Β', εξυπηρετεί διδακτικές, ερευνητικές και κλινικές ανά¬ 
γκες, τόσο όσοναφοράτην ειδικότητα του κορμού της Καρ¬ 
διολογίας, στα κατωτέρω εξειδικευμένα αντικείμενα με την 
οργάνωση και λειτουργία σε αυτήντων αντιστοίχων ειδικών 
μονάδων όπως περιγράφονται στην παράγραφο 2. 

2. Η Α' Καρδιολογική Κλινική και το Ομώνυμο (Α' Καρ- 
διολογικό-Αιμοδυναμικό) Εργαστήριο περιλαμβάνουν 
εκτός της κυρίως Κλινικής μετά του ως άνω εργαστηρίου 
και της Μονάδος Εντατικής Θεραπείας Στεφανιαίας Νό¬ 
σου και τις ακόλουθες ειδικές μονάδες: 

Αιμοδυναμική Μονάδα 
Μονάδα Βαλβιδοπαθειών 
Μονάδα Βιοϊατρικής Τεχνολογίας 
Μονάδα Βιοστατιστικής 

Μονάδα Βιοχημική, Ανοσολογική και Μοριακής Βιολογίας 
Μονάδα Δοκιμασιών Κοπώσεως 
Μονάδα Εξωτερικών Ιατρείων 
Μονάδα Επεμβατικής Καρδιολογίας 
Μονάδα Επιδημιολογίας και Προληπτικής Καρδιολογίας 
Μονάδα Ηλεκτροφυσιολογίας, Αρρυθμιών και Βηματο- 
δοτήσεως 

Μονάδα Καρδιαγγειακών Νόσων και Σεξουαλικής Υγείας 
Μονάδα Καρδιακής Ανεπάρκειας 
Μονάδα Καρδιάς Αθλητών και Νέων 
Μονάδα Λιπιδίων 

Μονάδα Μελέτης Αθηροσκλήρυνσης 
Μονάδα Μελέτης Γενετικών Καρδιακών Νόσων 
Μονάδα Πειραματικής Καρδιολογίας 
Μονάδα Περιφερικών Αγγείων 
Μονάδα Συγγενών Καρδιοπαθειών 
Μονάδα Υπερηχοκαρδιογραφίας 
Μονάδα Υπερτάσεως 

Άρθρο 2 
Σκοπός 

1. Στα πλαίσια των παραπάνω δραστηριοτήτων της, η 
Κλινική έχει ως σκοπό: 

α) Την κάλυψη των εκπαιδευτικών, ερευνητικών και κλι¬ 
νικών αναγκώντης Ιατρικής Σχολής, καθώς και των άλλων 
Σχολών και Τμημάτων του Πανεπιστημίου Αθηνών, σε 
προπτυχιακό και μεταπτυχιακό επίπεδο σε θέματα που 
εμπίπτουν στα αντικείμενα δραστηριότητας της Κλινικής, 
όπως αυτά προσδιορίζονται στο άρθρο 1 της παρούσης. 

β) Την παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικείμενα 
της Κλινικής. 

γ) Την εξυπηρέτηση των διαφόρων κοινωνικών αναγκών, 
όταν και όποτε ζητείται συγκεκριμένη συνδρομή, που 
εμπίπτουν στα θέματα με τα οποία ασχολείται η Κλινική. 

δ) Την ειδίκευση γιατρών, αλλά και την εκπαίδευση ειδι¬ 
κευμένων ιατρών, νοσηλευτών, καθώς και άλλων λειτουρ¬ 
γών των κλάδων υγείας και την συνεχή εκπαίδευση και επι¬ 
μόρφωση αυτών στα γνωστικά αντικείμενα της Κλινικής. 

ε) Την συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ιδρύματα ή ερευνητικά κέντρα 
και φορείς της ημεδαπής ή της αλλοδαπής. 

στ) Τη συνεργασία με ευρωπαϊκούς και διεθνείς οργα¬ 
νισμούς για την πραγματοποίηση ερευνών, εκπαιδευτι¬ 
κών προγραμμάτων και γενικώς δραστηριοτήτων συνα¬ 
φών με τα επιστημονικά αντικείμενα της Κλινικής. 

ζ) Την οργάνωση συνεδρίων Ελληνικών, Ευρωπαϊκών ή 
Διεθνών, συμποσίων, σεμιναρίων, διαλέξεων και μετεκ- 
παιδευτικών μαθημάτων, την πραγματοποίηση δημοσιεύ¬ 
σεων και εκδόσεων και την πρόσκληση ελλήνων και ξένων 
αναγνωρισμένων επιστημόνων, με σκοπό την εκπαίδευση 
ή/και την ανταλλαγή γνώσεων ή/και την ενημέρωση του 
ιατρικού και λοιπού προσωπικού της Κλινικής, των φοιτη¬ 
τών, των ειδικευομένων στην Καρδιολογία, των καρδιο¬ 
λόγων και ιατρών λοιπών ειδικοτήτων και του κοινού. 

η) Την δημιουργία και λειτουργία στην Κλινική περαιτέ¬ 
ρω Ειδικών Μονάδων σύμφωνα με τις ισχύουσες διατά¬ 
ξεις καθώς επίσης καιτη φιλοξενία στους χώρουςτης Κλι¬ 
νικής Ειδικών Μονάδων αναγνωρισμένων ερευνητικών 
Κέντρων ή Φορέων της ημεδαπής ή αλλοδαπής. Η φιλο¬ 
ξενία αυτή εγκρίνεται από τα όργανα του Πανεπιστημίου 
Αθηνών κατόπιν εισηγήσεως του Διευθυντή της Κλινικής. 
Η έναρξη της λειτουργίας της φιλοξενούμενης Ειδικής 
Μονάδας αρχίζει με την υπογραφή της σχετικής συμβά- 
σεως μεταξύ του Πανεπιστημίου Αθηνών και του Ερευνη¬ 
τικού Κέντρου ή Φορέα του οποίου η Ειδική Μονάδα θα 
φιλοξενηθεί στην Κλινική. Ο σκοπός της δημιουργίας ή φι¬ 
λοξενίας αυτών των Ειδικών Μονάδων και Υπηρεσιών εί¬ 
ναι να συνεισφέρουν στην έρευνα και να παρέχουν εξει- 
δικευμένη νοσηλεία στους ασθενείς σύμφωνα με την κεί¬ 
μενη νομοθεσία. 


2. Ειδικότερα το έργο της Κλινικής διακρίνεται σε εκ¬ 
παιδευτικό, ερευνητικό και κλινικό. 

α) Το εκπαιδευτικό έργο περιλαμβάνει την εκπαίδευση 
των προπτυχιακών και μεταπτυχιακών φοιτητών της Ια¬ 
τρικής Σχολής και άλλων Σχολών και Τμημάτων του Πα¬ 
νεπιστημίου Αθηνών, την εκπαίδευση ιατρών για την από¬ 
κτηση της ειδικότητας της Καρδιολογίας, την εκπαίδευση 
ιατρών για την απόκτηση άλλων ειδικοτήτων για τις οποί¬ 
ες απαιτείται εκπαίδευση στην Καρδιολογία, την εκπαί¬ 
δευση ειδικευμένων ιατρών στα πλαίσια της συνεχιζόμε¬ 
νης εκπαίδευσης ή εξειδίκευσης σε συγκεκριμένα γνω¬ 
στικά αντικείμενα της Κλινικής, και την εκπαίδευση 
λειτουργών άλλων κλάδων υγείας στα πλαίσια της συνε¬ 
χούς εκπαίδευσης και επιμόρφωσης αυτών. 

Το εκπαιδευτικό έργο της Κλινικής επιτυγχάνεται με τη 
διοργάνωση μαθημάτων, διαλέξεων και εκπαιδευτικών 
συμποσίων ή σεμιναρίων ή συνεδρίων και λοιπών επιστη¬ 
μονικών εκδηλώσεων, με την εφαρμογή προγραμμάτων 
θεωρητικής και πρακτικής εκπαίδευσης για τους προπτυ¬ 
χιακούς και μεταπτυχιακούς φοιτητές, για τους ειδικευο- 
μένους ή επιμορφούμενους στην ειδικότητα της Καρδιο¬ 
λογίας, καθώς και τους καρδιολόγους και τους ιατρούς 
λοιπών ειδικοτήτων με την έκδοση επιστημονικών συγ¬ 
γραμμάτων ή βιβλίων ή εκπαιδευτικών εγχειριδίων και 
φυλλαδίων και με τη συνεργασία με άλλα ακαδημαϊκά ή 
κοινωφελή ιδρύματα και με ερευνητικά κέντρα ή φορείς 
της ημεδαπής ή της αλλοδαπής. 

β) Το ερευνητικό έργο συνίσταται στη διερεύνηση των 
νοσημάτων της καρδιάς και των αγγείων με σκοπό την 
αναζήτηση νέων ή τη βελτίωση υπαρχουσών τεχνικών ή 
μεθόδων, ώστε να επιτυγχάνεται αποτελεσματικότερη 
πρόληψη, διάγνωση και θεραπεία αυτών των παθήσεων. 

Γιατην επίτευξη του ερευνητικού έργου η Κλινική, καταρ¬ 
τίζει και διενεργεί η ίδια πειραματικές ή κλινικές μελέτες ή 
προγράμματα, ή συμμετέχει σε ερευνητικά προγράμματα 
συνεργαζόμενη με άλλα ακαδημαϊκά ιδρύματα και ερευνη¬ 
τικά κέντρα ή φορείς της ημεδαπής ή της αλλοδαπής. 

Η Κλινική γνωστοποιεί τα αποτελέσματα των ερευνών 
της υπό τη μορφή ανακοινώσεων σε επιστημονικά συνέ¬ 
δρια στην Ελλάδα και στο εξωτερικό ή υπό τη μορφή δη¬ 
μοσιεύσεων σε ελληνικά και ξενόγλωσσα περιοδικά ή τέ¬ 
λος υπό τη μορφή διδακτορικών διατριβών. 

γ) Το κλινικό έργο περιλαμβάνει την περίθαλψη των 
ασθενών που νοσηλεύονται ή παρακολουθούνται στην 
Κλινική. Οι υπηρεσίες της Κλινικής είναι προληπτικές, δια¬ 
γνωστικές και θεραπευτικές και παρέχονται μέσω της κλι¬ 
νικής διάγνωσης, της παρακλινικής και εργαστηριακής 
διερεύνησης, της φαρμακευτικής και επεμβατικής θερα¬ 
πείας, καθώς και μέσω της νοσηλευτικής φροντίδας. 

3. Επίσης η Κλινική εξυπηρετεί κοινωνικές ανάγκες σχε- 
τιζόμενες με την αποστολή της, εφόσον αυτό ζητηθεί από 
το Τμήμα Ιατρικής του Πανεπιστημίου Αθηνών ή από όρ¬ 
γανα της Πολιτείας. 

Άρθρο 3 
Προσωπικό 

Η Κλινική στελεχώνεται από ιατρικό και λοιπό προσωπι¬ 
κό που υπηρετεί στην Ιατρική Σχολή του Πανεπιστημίου 
Αθηνών και στο Νοσοκομείο όπου λειτουργεί. 

Το ιατρικό προσωπικό αποτελείται από τον Διευθυντή και 
μέλη του Διδακτικού Ερευνητικού Προσωπικού (ΔΕΠ) του 
Τμήματος Ιατρικής του ανωτέρω Ιδρύματος, που η επιστη- 

μονική τους ενασχόληση εμπίπτει στα διδακτικά, ερευνητι¬ 
κά και κλινικά ενδιαφέροντα της Κλινικής. Τα μέλη του ΔΕΠ 
αποτελούν τον ακρογωνιαίο λίθο της δομής και λειτουρ¬ 
γίας της Κλινικής, και οι αρμοδιότητές τους ορίζονται από 
τηνεκάστοτε ισχύουσα νομοθεσία. Το προσωπικό αυτό συ¬ 
μπληρώνεται με ειδικευόμενους και ειδικευμένους ιατρούς 
του Ε.Σ.Υ., που οι τελευταίοι τοποθετούνται ή αποσπώνται 
σύμφωνα με τη διαδικασία και τις προϋποθέσεις που ορί¬ 
ζουν οι ισχύουσες σχετικές διατάξεις. 

Το λοιπό προσωπικό περιλαμβάνει, μέλη Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.). Επίσης, πε¬ 
ριλαμβάνει το κάθε είδους νοσηλευτικό και λοιπό προσω¬ 
πικό, που τοποθετείται στην Κλινική, σύμφωνα μετιςεκά- 
στοτε ισχύουσες διατάξεις, καθώς επίσης και 
διακεκριμένους επιστήμονες σε τομείς σχετικούς με τις 
διδακτικές, ερευνητικές και νοσηλευτικές δραστηριότη¬ 
τες της Κλινικής σύμφωνα με τις διατάξεις του άρθρου 18 
του Ν. 1268/82, όπωςεκάστοτε ισχύει. 

Η τοποθέτηση στην Κλινική των μελών του διδακτικού 
ερευνητικού προσωπικού και των μελών του Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.), γίνεται με 
τη διαδικασία του άρθρου 4 παρ. 1 (δ) του Ν. 2083/1992 
(ΑΊ 59), όπως εκάστοτε ισχύει, ενώ των υπολοίπων μελών 
με τις ισχύουσες διατάξεις. Το ωράριο εργασίας του υπη- 
ρετούντος προσωπικού είναι αυτό που προβλέπεται από 
τις ισχύουσες διατάξεις. 

Άρθρο 4 

Διοίκηση - Αρμοδιότητες 

Η Α' Καρδιολογική Κλινική μετά του Ομωνύμου (Α' Καρ¬ 
διολογικού -Αιμοδυναμικού) Εργαστηρίου, της Μονάδος 
Εντατικής Θεραπείας Στεφανιαίας Νόσου και των λοιπών 
Ειδικών Μονάδων της όπως περιγράφονται στην παρά¬ 
γραφο 2 του άρθρου 1 διευθύνονται από το Διευθυντή της, 
ο οποίος είναι μέλος του Διδακτικού Ερευνητικού Προσω¬ 
πικού (Δ.Ε.Π.) της Ιατρικής Σχολής του Πανεπιστημίου 
Αθηνώνπου ορίζεται με τη διαδικασία του άρθρου 28 παρ. 
22του Ν. 2083/1992), όπως εκάστοτε ισχύει. 

1.0 Διευθυντής έχει τις αρμοδιότητες που ορίζονται στο 
άρθρο 7 του Ν. 1268/1982, όπως εκάστοτε ισχύει, μεταξύ 
των οποίων περιλαμβάνονται η κατάρτιση και η υποβολή 
στη Γενική Συνέλευση του Τμήματος Ιατρικής του ετήσιου 
προγράμματος λειτουργίας της Κλινικής και η μέριμνα για 
την εφαρμογή του, η μέριμνα για την υλοποίηση των απο¬ 
φάσεων των συλλογικών οργάνων του Νοσοκομείου στο 
οποίο λειτουργεί η Κλινική με την έγκριση της Ιατρικής 
Σχολής του Πανεπιστημίου Αθηνών, η μέριμνα για την οι¬ 
κονομική διαχείριση των εσόδωντης Κλινικής σύμφωνα με 
τις ισχύουσες διατάξεις, η μέριμνα για τη στελέχωση της 
Κλινικής, η μέριμνα για την υποβολή του ετήσιου απολογι¬ 
σμού των δραστηριοτήτων, η εισήγηση στη Γενική Συνέ¬ 
λευση του Τμήματος για τον ορισμό υπευθύνων στις ειδι¬ 
κές μονάδες και στις επιτροπές, για αναλώσιμα υλικά και 
για τον κινητό εξοπλισμό και η υπογραφή κάθε εγγράφου. 

2. Τα κριτήρια επιλογής των υπευθύνωντων ειδικών μο¬ 
νάδων και των μελών των επιτροπών αφορούν την επι¬ 
στημονική γνώση, τη μετεκπαίδευση τη μακρόχρονη πεί¬ 
ρα και τη δραστηριότητά τους στο αντικείμενο με το 
οποίο ασχολείται η οικεία ειδική μονάδα και επιτροπή, 
όπου αυτό απαιτείται. Οι επιστημονικοί υπεύθυνοι μερι¬ 
μνούν για την απρόσκοπτη λειτουργία της ειδικής μονά¬ 
δας στα πλαίσια των αποφάσεων του διευθυντή και των 
οδηγιών των οργάνων διοίκησης του νοσοκομείου, στο 


οποίο λειτουργεί η Κλινική. Ο Διευθυντής μπορεί να καλεί 
τους υπευθύνους των ειδικών μονάδων όταν συζητούνται 
θέματα της ειδικής μονάδας τους και να αναθέτει συγκε¬ 
κριμένες αρμοδιότητες σε αυτούς. 

Επίσης, ο Διευθυντής της Κλινικής: 

3. Καταρτίζει το πρόγραμμα λειτουργίας της Κλινικής 
για τις διδακτικές και ερευνητικές δραστηριότητες και με¬ 
ριμνά για την υλοποίησή του, 

4. Εφορεύει όλων των δραστηριοτήτων της Κλινικής. 

5. Προΐσταται όλου του προσωπικού (επιστημονικού και 
μη) της Κλινικής. 

6. Εκπροσωπεί προς τα έξω και ενώπιον παντός τρίτου 
Νομικού ή φυσικού προσώπου, Αρχής, Οργανισμού κ.λ.π. 
την Κλινική. 

Άρθρο 5 

Εγκατάσταση - Λειτουργία 

1. Η Α' Καρδιολογική Κλινική μετά του Ομωνύμου (Α' 
Καρδιολογικό-Αιμοδυναμικό) Εργαστηρίου, της Μονά¬ 
δος Εντατικής Θεραπείας Στεφανιαίας Νόσου και των 
λοιπών Ειδικών Μονάδων της, όπως περιγράφονται στην 
παράγραφο 2 του άρθρου 1, έχει εγκατασταθεί και λει¬ 
τουργεί στο Γ ενικό Νοσοκομείο Αθήνας «ΙΠΠΟΚΡΑΤΕΙΟ» 
με τα Τμήματα, Κλινικές, Εργαστήρια και Μονάδες του 
οποίου συνεργάζεται στενά, όπου διατίθενται οι απαραί¬ 
τητοι χώροι. Ειδικές Μονάδες της Κλινικής μπορούν να 
λειτουργούν κατά περίπτωση και σε χώρους τους οποί¬ 
ους διαθέτει το Πανεπιστήμιο Αθηνών για το σκοπό αυτό. 

2. Ο Διευθυντής έχει την ευθύνη για την εν γένει λει¬ 
τουργία της Α' Καρδιολογικής Κλινικής μετά του Ομωνύ¬ 
μου (Α' Καρδιολογικού-Αιμοδυναμικού) Εργαστηρίου, 
της Μονάδος Εντατικής Θεραπείας Στεφανιαίας Νόσου 
και των λοιπών Ειδικών Μονάδων της όπως περιγράφο- 
νται στην παράγραφο 2 του άρθρου 1. Επίσης, ο Διευθυ¬ 
ντής έχει την ευθύνη για την χρησιμοποίηση οργάνων και 
υλικών και την παραμονή εργαζομένων στους χώρους 
που πραγματοποιούνται πειραματικές μελέτες. Ο Διευ¬ 
θυντής ενημερώνεται και εγκρίνει τη διενέργεια κάθε 
ερευνητικής εργασίας πριν από τη διεξαγωγή της και κα¬ 
θορίζει την προτεραιότητα χρήσης οργάνων και χώρων 
όταν δεν υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της Κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνη¬ 
τικής πειραματικής εργασίας επιστρέφονται, μετά τη 
χρησιμοποίησή τους, στην κατάσταση που έχουν παρα¬ 
δοθεί. 

4. Με εισήγηση του Διευθυντή στα αρμόδια όργανα εί¬ 
ναι δυνατή η πρόσληψη διακεκριμένων επιστημόνων σε 
τομείς σχετικούς με τις διδακτικές, ερευνητικές και νοση¬ 
λευτικές δραστηριότητες της Κλινικής, σύμφωνα με τις 
διατάξεις του άρθρου 18 του Ν. 1268/1982 και του άρ¬ 
θρου 5 του Π.Δ. 407/1980 (Α' 112), όπως εκάστοτε ισχύει. 

5. Με εισήγηση του Διευθυντή στα αρμόδια όργανα εί¬ 
ναι δυνατή η φιλοξενία στους χώρους της Κλινικής Ειδι¬ 
κών Μονάδων Έρευνας αναγνωρισμένων Ερευνητικών 
Κέντρων ή Φορέων της ημεδαπής ή αλλοδαπής. 

6. Οι υπεύθυνοι των ειδικών μονάδων εισηγούνται στον 
Διευθυντή το πρόγραμμα, το κόστος, την πιθανή χρημα¬ 
τοδότηση και τις απαραίτητες συνεργασίες που αφορούν 
τη λειτουργία των ειδικών μονάδων. 

Άρθρο 6 
Έσοδα 

Τα έσοδα της Κλινικής προέρχονται από: 
α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Τις πιστώσεις του Τακτικού Προϋπολογισμού και των 
Δημοσίων Επενδύσεων που διατίθενται από την Ιατρική 
Σχολή με τη διαδικασία του άρθρου 4 παρ. 1 (ε) του Ν. 
2083/1992 (Α' 159), όπως εκάστοτε ισχύει. 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα, καθώς επίσης και τις χρημα¬ 
τοδοτήσεις από κάθε είδους ειδικούς λογαριασμούς του 
Δημοσίου ή του Πανεπιστημίου Αθηνών. 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο, εφόσον δεν τίθενται 
όροι που αντιβαίνουν τους σκοπούς της Κλινικής και του 
Πανεπιστημίου Αθηνών, 

στ. Τα έσοδα από την παραχώρηση πνευματικών δικαι¬ 
ωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην Κλινική. 

Άρθρο 7 

Τηρούμενα βιβλία 

1. Τα βιβλία και στοιχεία που τηρούνται από την Κλινική 
είναι τα εξής: 

Πρωτόκολλο εισερχόμενης - εξερχόμενης αλληλογρα¬ 
φίας. 

Βαθμολόγιο φοιτητών. 

Αρχείο ασθενών Κλινικής. 

Βιβλίο πρακτικών διαγνωστικών και θεραπευτικών κα¬ 
θετηριασμών ασθενών - εμφυτεύσιμων βηματοδοτών και 
απινιδωτών. 

Βιβλίο περιουσιακών στοιχείων. Κτηματολόγιο. 
Φάκελοι οικονομικών στοιχείων κάθε έτους. 

Κατάλογος επιστημονικών βιβλίων, περιοδικών και ορ¬ 
γάνων. 

Κατάλογος επιστημονικών οργάνων. 

Βιβλίο επιστημονικής δραστηριότητας. 

Βιβλίο μεταβολής προσωπικού και 
Βιβλίο πρακτικών. 

2. Με απόφαση του Διευθυντή μπορεί νατηρείται και κά¬ 
θε άλλο βιβλίο ή στοιχείο το οποίο κρίνεται απαραίτητο ή 
προβλέπεται από ειδικές διατάξεις. 

Άρθρο 8 

Σφραγίδα - Τίτλος 

1. Η Κλινική χρησιμοποιεί για την αλληλογραφία της 
σφραγίδα στρογγυλή με τα παρακάτω στοιχεία: 

α) Στο κέντρο: το λογότυπο του Πανεπιστημίου Αθηνών 
β) Σε εσωτερικό κύκλο: Α' ΚΑΡΔΙΟΛΟΓΙΚΗ ΚΛΙΝΙΚΗ ΚΑΙ 
ΟΜΩΝΥΜΟ (Α' ΚΑΡΔΙΟΛΟΓΙΚΟ - ΑΙΜΟΔΥΝΑΜΙΚΟ) ΕΡ¬ 
ΓΑΣΤΗΡΙΟ 

γ) Σε εξωτερικό κύκλο: ΙΑΤΡΙΚΗ ΣΧΟΛΗ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
Ανάλογη σφραγίδα, με τα στοιχεία στην Αγγλική γλώσ¬ 
σα, χρησιμοποιεί η Κλινική για την ξενόγλωσση αλληλο¬ 
γραφία της και έγγραφά της. 

2. Στους χώρους όπου είναι εγκατεστημένη και ασκεί τις 
δραστηριότητές της η Κλινική, υπάρχουν πινακίδες, στις 
οποίες αναγράφεται ο ακριβής τίτλος της Κλινικής: 


Α' ΚΑΡΔΙΟΛΟΓΙΚΗ ΚΛΙΝΙΚΗ ΚΑΙ ΟΜΩΝΥΜΟ (Α' ΚΑΡ¬ 
ΔΙΟΛΟΓΙΚΟ - ΑΙΜΟΔΥΝΑΜΙΚΟ) ΕΡΓΑΣΤΗΡΙΟ ΤΗΣ ΙΑΤΡΙ¬ 
ΚΗΣ ΣΧΟΛΗΣ ΤΟΥ ΠΑΝΕΠΙΣΤΗΜΙΟΥ ΑΘΗΝΩΝ και ο τίτ¬ 
λος και το ονοματεπώνυμο του Διευθυντού της. 

Επίσης, η ίδια ως άνω επωνυμία αναγράφεται σε κάθε 
έντυπο της Κλινικής. 

Άρθρο 9 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2004 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ Δ. ΕΥΘΥΜΙΟΥ 

-♦- 

Αριθ. 390 (4) 

Ίδρυση Σχολείου Δεύτερης Ευκαιρίας στο Ν. Λάρισας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1320/83 άρθρο 18(Α'6) «Ίδρυση 
Γ ενικής Γ ραμματείας Λαϊκής Επιμόρφωσης» όπως και τις 
διατάξεις του Ν. 2469/97 παρ. 4 του άρθρου 1 (Α38). 

2. Τις διατάξεις του Ν. 1558/ 85 άρθρο 29Α όπως το τε¬ 
λευταίο προστέθηκε με το άρθρο 27 του Ν. 2081/ 92 και 
αντικαταστάθηκε με το άρθρο 1 του Ν. 2469/ 97 (Α38). 

3. Τις διατάξεις του Ν. 2327/95 άρθρο 4 (Α' 156) «Ίδρυ¬ 
ση ΙΔΕΚΕ». 

4. Τις διατάξεις του Ν. 2525/97 άρθρο 5 (Α' 188) «Ίδρυ¬ 
ση ΣΔΕ». 

5. Τις διατάξεις του Ν. 2909/ 01 άρθρο 3 (Α' 90) «Μετο- 
νομασίατης ΓΓΛΕ σε ΓΓΕΕ». 

6. Τις διατάξεις της 1065956/ 863/ Α0006/15.7.2003 Κοι¬ 
νής απόφασης του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 985/ 
16.7.2003). 

7. Τις διατάξεις του Π.Δ. 81/2002/ΦΕΚ Α'57/21.3.2002 
Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών. 

8. Το 4440/1/25.6.2002 έγγραφο του ΙΔΕΚΕ. 

9. Το γεγονός ότι η προκαλούμενη δαπάνη από τις δια¬ 
τάξεις της απόφασης αυτής θα ανέρχεται κατά το τρέχον 
έτος σε 87.500 θυτο και 65.000 Ευρώ για κάθε επόμενο οι¬ 
κονομικό έτος. Η δαπάνη αυτή κατά το τρέχον οικονομικό 
έτος θα καλυφθεί κατά το ποσό των 55.000 Ευρώ από τις 
πιστώσεις του Π.Δ.Ε. του ΥΠΕΠΘ (ΣΑΕ 336) και κατά το 
υπόλοιπο μέρος αυτής από το ΕΠΕΑΕΚ/ΕΤΠΑ (Μέτρο 
5.1.3) 

«Υποδομές και εξοπλισμός Σχολείων Δεύτερης Ευκαι¬ 
ρίας», με κοινοτική χρηματοδότηση (75%). 

Γιατα επόμενα οικονομικά έτη η δαπάνη θα καλύπτεται 
ομοίως από το ΕΠΕΑΕΚ/ΕΤΠΑ με κοινοτική χρηματοδό¬ 
τηση (75%), αποφασίζουμε: 

Την ίδρυση από το σχολικό έτος 2003-2004 Σχολείου 
Δεύτερης Ευκαιρίας Για τον νομό Λάρισας στις φυλακές 
Λάρισας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 3 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 9279 (5) 

Σύσταση Δημοτικής Επιχείρησης Δήμου Ανωγείου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 203 και 277 του Π.Δ/τος 
410/95 «Δημοτικός και Κοινοτικός Κώδικας». 

2. Τις διατάξεις του Ν. 2503/97 «περί Διοίκηση, στελέ- 
χωση της Περιφέρειας, ρύθμιση θεμάτων για την τοπική 
Αυτ/ση και άλλες διατάξεις». 

3. Τις διατάξεις του άρθρου 42, του Ν. 2218/94. 

4. Την 80/2002 απόφαση του Δημοτικού Συμβουλίου 
Ανωγείου «περί σύστασης Δημοτικής Αναπτυξιακής επι¬ 
χείρησης» στο Δήμο Ανωγείου. 

4. Την 94/2003 απόφαση του Δημοτικού Συμβουλίου 
Ανωγείου, που αφορούν στη σύσταση στο Δήμο Ανωγεί¬ 
ου, αμιγούς Δημοτικής Επιχείρησης, με την επωνυμία 
«Αναπτυξιακή Επιχείρηση Δήμου Ανωγείου», καθώς και 
την έγκριση του καταστατικού της. 

5. Την 20921/19.9.2001 απόφαση του Γενικού Γραμμα¬ 
τέα Περιφέρειας Ηπείρου, «περί μεταβίβασης αρμοδιο¬ 
τήτων και παροχή εξουσιοδότησης υπογραφής αποφά¬ 
σεων, εγγράφων κλπ., με εντολή Γενικού Γραμματέα Πε¬ 
ριφέρειας, στο Γ ενικό Δ/ντή, στο Δ/ντή και στους Πρ/νους 
των τμημάτων της Δ/νσης Τοπικής Αυτ/σης και Δ/σης των 
Νομών, εκτός της έδρας της Περιφέρειας (ΦΕΚ 1271/ 
2.10.2001, τ.Β>. 

6. Το γεγονός ότι υπάρχει εγγεγραμμένη πίστωση και 
προκαλείται δαπάνη σε βάρος του προϋπολογισμού του 
Δήμου Ανωγείου, ύψους 6.000,00 Ευρώ, για το έτος 2003 
(άρθρο 27, Ν. 2081/92), αποφασίζουμε: 

Συστήνουμε στο Δήμο Ανωγείου, αμιγή Δημοτική Επιχεί¬ 
ρηση, ως Νομικό Πρόσωπο Ιδιωτικού Δικαίου, το οποίο θα 
διέπεται από τις διατάξεις των άρθρων 277 έως 284, 287, 
291 και 304 του Π.Δ/τος 410/95 (Δ.Κ.Κ.), με την επωνυμία 
«ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΑΝΩΓΕΙΟΥ». 

Εγκρίνεταιτο καταστατικό της επιχείρησης, που έχει ως 
εξής: 

Άρθρο 1 

ΣΥΣΤΑΣΗ ΚΑΙ ΕΠΩΝΥΜΙΑ ΤΗΣ ΕΠΙΧΕΙΡΗΣΗΣ 

Συνιστάται στο Δήμο Ανωγείου του Νομού Πρέβεζας 
αμιγής Δημοτική Επιχείρηση με την επωνυμία «ΑΝΑΠΤΥ¬ 
ΞΙΑΚΗ ΕΠΙΧΕΙΡΗΣΗ ΔΗΜΟΥ ΑΝΩΓΕΙΟΥ», ως ίδιο Νομικό 
πρόσωπο ιδιωτικού δικαίου, το οποίο διέπεται από τις δια- 
τάξειςτων άρθρων277 έως 284,287,291 και304του Π.Δ. 
410/95 (Δημοτικός και Κοινοτικός Κώδικας). 

Άρθρο 2 

ΕΔΡΑ ΤΗΣ ΕΠΙΧΕΙΡΗΣΗΣ 

Έδρα της επιχείρησης ορίζεται ο Δήμος Ανωγείου του 
Ν. Πρέβεζας. Τα γραφεία της επιχείρησης θα εγκαταστα¬ 
θούν στο Δημοτικό Κατάστημα που βρίσκεται στο Γοργό- 
μυλο Πρέβεζας. 


Χωρίς τροποποίηση του παρόντος καταστατικού, πα- 
ραρτήματατης επιχείρησης είναι δυνατόν να στεγάζονται 
σε γραφεία των Τοπικών Διαμερισμάτων του Δήμου, συ¬ 
γκεκριμένες δε δραστηριότητες της είναι δυνατό να 
πραγματοποιούνται σε χώρους παραχωρημένους από το 
Δήμο ή από άλλους τοπικούς φορείς. 

Άρθρο 3 

ΣΚΟΠΟΙ ΤΗΣ ΕΠΙΧΕΙΡΗΣΗΣ 

Στους σκοπούς της επιχείρησης περιλαμβάνονται: 

• Η ανάληψη και η εκτέλεση τεχνικών έργων, έργων 
βελτίωσης και συντήρησης καθώς και η εκπόνηση των 
αντίστοιχων μελετών υλοποίησης τους, αμιγώς ή κατ’ 
ανάθεσητου Δήμου Ανωγείου, σύμφωνα με την ισχύουσα 
Νομοθεσία για την εκτέλεση έργων των Ο. Τ.Α. 

Η εκπόνηση αναπτυξιακών και οποιοσδήποτε άλλης 
μορφής και αντικειμένων μελετών, καθώς και η διεξαγωγή 
ερευνών. Οι προαναφερθείσες μελέτες και έρευνες θα εκ¬ 
πονούνται, στο βαθμό που είναι δυνατό, από τις Υπηρεσίες 
της επιχείρησης ή από εξειδικευμένους μελετητές μετους 
οποίους θα συμβάλλεται, κατά περίπτωση, η επιχείρηση. 

Η εκπόνηση των ανωτέρων μελετών και ερευνών θα 
πραγματοποιείται αμιγώς ή κατ’ ανάθεση από το Δήμο 
Ανωγείου, εντός των ορίων της ισχύουσας Νομοθεσίας. 

Η επιχείρηση μέχριτηνεπαρκή στελέχωσητης. αλλάπι- 
θανώς και κατόπιν αυτής, είναι δυνατό να επιλέξει ως Σύμ¬ 
βουλο έναν εξειδικευμένο επιστήμονα σε θέματα ανάπτυ¬ 
ξης και οργάνωσης. 

Η απ’ ευθείας ανάθεση έργων και μελετών είναι δυνατή, 
αρκεί να μην αντίκειται στην Νομοθεσία που, κατά περί¬ 
πτωση, ισχύει. 

Η επιχείρηση έχει τη δυνατότητα συμμετοχής της στις 
Δημοπρασίες του Δήμου και Δημοτικών Επιχειρήσεων της 
περιοχής προκειμένου για έργα και μελέτες με προϋπολο¬ 
γισμούς εκτός των ορίων της δυνατότητας ανάθεσης. 

• Η διοργάνωση επιμορφωτικών σεμιναρίων ή άλλης 
μορφής κατάρτισης ή εκπαίδευσης. 

Υποκείμενα της κατάρτισης θα είναι κυρίως νέοι και 
άνεργοι της περιοχής ή και επαγγελματίες, σε εξειδικευ- 
μένα θέματα της δραστηριότητας τους και σε τομείς που 
έχουν ανάπτυξη στην περιοχή (γεωργία, κτηνοτροφία, 
αγροτουρισμός κλπ). 

• Η αξιοποίηση προγραμμάτων της Ευρωπαϊκής Ένω¬ 
σης και σε συνεργασία με άλλους Οργανισμούς και φο¬ 
ρείς του Δημοσίου, των Ο.Τ.Α., του Ιδιωτικού τομέα αλλά 
και του ίδιου του Δημοσίου. 

• Η συμμετοχή με άλλους φορείς σε έργα, ενέργειες, 
παρεμβάσεις και προγράμματα που αφορούν την ευρύ¬ 
τερη περιοχή, που διαθέτει κοινά χαρακτηριστικά με αυ¬ 
τά του Δήμου Ανωγείου, ακόμη και αν ανήκει σε άλλους 
Νομούς ή σε άλλες χώρες της ΕΈ. 

• Η αξιοποίηση Εθνικών Νόμων Κινήτρων, ή Προγραμ¬ 
μάτων της ΕΈ. για την υλοποίηση επενδύσεων κερδο¬ 
σκοπικού ή μη χαρακτήρα, αμιγώς ή σε συνεργασία με άλ¬ 
λους φορείςτης Τ.Α. ή ιδιώτες. Οι υπ’ όψη επενδύσεις, κα¬ 
τά προτίμηση, θα αφορούν την αξιοποίηση τοπικών 
πρώτων υλών ή άλλων πόρων της περιοχής. 

• Η συνεχής και εμπεριστατωμένη πληροφόρηση και 
ενημέρωση των Δημοτών σε Ευρωπαϊκά Προγράμματα 
και Εθνικούς Νόμους Κινήτρων. Η παροχή συμβουλών σε 
επαγγελματικές ομάδες Δημοτών (πχ. Γεωργοί, κτηνο- 
τρόφοι κ.λπ.), σε θέματα οργάνωσης και ανάπτυξης των 
δραστηριοτήτων τους. 

• Η αξιοποίηση και εκμετάλλευση πλουτοπαραγωγικών 
πόρων της περιοχής. 

• Η προβολή της περιοχής και η προώθηση των παρα- 
γόμενοι προϊόντων της η οποία μπορεί να λάβει άτυπη ή 
και τυπική και οργανωμένη μορφή. 

• Η ανάδειξη, αξιοποίηση και προστασία της πολιτιστι¬ 
κής κληρονομιάς και των μνημείων της περιοχής. 

• Η διοργάνωση πολιτιστικών δραστηριοτήτων και η 
ανάληψη δράσεων και πρωτοβουλιών πολιτιστικού και 
κοινωνικού χαρακτήρα. 

• Η υλοποίηση ορισμένων πλευρών του τεχνικού προ¬ 
γράμματος του Δήμου με αντικείμενα που προσιδιάζουν 
στις δραστηριότητες της (καθαριότητα, αξιοποίηση και 
εκμετάλλευση κοινόχρηστων χώρων, διαχείριση απορ¬ 
ριμμάτων κ.λπ.). 

• Η κοινωνική ανάπτυξη της περιοχής και η δημιουργία 
υποδομών που συμβάλλουν σε αυτή. 

• Η αγροτουριστική ανάπτυξη της περιοχής και η συμ¬ 
μετοχή αμιγώς ή με άλλους φορείς στην υλοποίηση των 
κατάλληλων επενδύσεων και παρεμβάσεων που τεκμη¬ 
ριωμένα εξασφαλίζουν την αξιοποίηση των σχετικών 
πλουτοπαραγωγικών πόρων και πόλων έλξης της περιο¬ 
χής (φυσικό περιβάλλον, μνημεία κ.λπ.). 

• Η με κάθε τρόπο συμβουλευτική ή συμμετοχική ενί¬ 
σχυση των δραστηριοτήτωνπου έχουν ανάπτυξη στην πε¬ 
ριοχή και η δημιουργία οργανώσεων, εμπορικών, επενδυ¬ 
τικών ή άλλων υποδομών που συμβάλλουν στην ανάπτυ¬ 
ξη της (γεωργία, κτηνοτροφία, κ.λπ.). 

• Η με κάθε τρόπο συνδρομή στους ανέργους της πε¬ 
ριοχής να ενσωματωθούν στην αγορά εργασίας και να 
εξασφαλίσουν απασχόληση. 

• Η παροχή κοινωνικής μέριμνας σε υπερήλικες (βοή¬ 
θεια στο σπίτι, προληπτική ιατρική, φροντίδα κλπ) και σε 
άτομα με ειδικές ανάγκες, για την αξιοπρεπή και αυτόνο¬ 
μη επιβίωση τους. 

• Η δημιουργία ή η εκμετάλλευση αναψυκτηρίων, χώ¬ 
ρων μαζικής εστίασης, επιμορφωτικών και συνεδριακών 
κέντρων, κατασκηνωτικών ή αθλητικών κέντρων, σκοπευ¬ 
τηρίων κ.λπ. 

• Η συμμετοχή σε εμπορικές - επαγγελματικές αγροτι¬ 
κές ή άλλου αντικειμένου εκθέσεις. 

• Η δημιουργία θυγατρικών Εταιρειών οποιοσδήποτε 
νομικής μορφής με σκοπό να συσταθούν από αυτές Κέ¬ 
ντρα Επαγγελματικής Κατάρτισης (ΚΕΚ) παντός είδους 
και σκοπού, όπως τα κέντρα αυτά θα προβλέπονται από 
τους Ελληνικούς Νόμους ή τις Κοινοτικές Οδηγίες της 
Ευρωπαϊκής Ένωσης. 

• Η κατάρτιση κτηματολογίου, χωροταξικών, περιβαλ¬ 
λοντικών και πολεοδομικών μελετών, πράξεων αναλογι¬ 
σμού και τακτοποιήσεως οικοπέδων που αδυνατεί να 
εκτελέσει ο Δήμος. 

• Η ορθολογική εκμετάλλευση και αξιοποίηση της Δη¬ 
μοτικής περιουσίας. 

• Η διοργάνωση αθλητικών ή άλλου συναφούς χαρα¬ 
κτήρα δραστηριοτήτων. 

• Η αντιμετώπιση εκτάκτων αναγκών και καταστάσεων. 

• Η δημιουργία μιας βάσης δεδομένων, ενημερούμε- 
νης διαρκώς, με στοιχεία για τις δραστηριότητες της πε¬ 
ριοχής, τον αριθμό των επιχειρήσεων κ.λπ. 


• Η άσκηση οποιοσδήποτε άλλης δραστηριότητας που 
δεν αντίκειται στα χρηστά ήθη και τον Νόμο, η οποία είναι 
δυνατό να συμβάλλει γενικότερα στην ανάπτυξη και προ¬ 
βολή της περιοχής αλλά και την υποβοήθηση των Δημο¬ 
τών. 

Άρθρο 4 

ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ ΤΗΣ ΕΠΙΧΕΙΡΗΣΗΣ 

Η επιχείρηση διοικείται από πενταμελές Διοικητικό 
Συμβούλιο, του οποίου τα μέλη ορίζονται, συμπεριλαμ¬ 
βανομένων και των αναπληρωτών τους, από το Δημοτικό 
Συμβούλιο. 

Από τα μέλη του Διοικητικού Συμβουλίου τα τρία (3) εί¬ 
ναι αιρετοί εκπρόσωποι του Δήμου (Δημοτικοί Σύμβου¬ 
λοι), έκτων οποίων ο ένας (1) υποχρεωτικά από τη μειο¬ 
ψηφία και τα δύο (2) κάτοικοι της περιοχής ή δημότες, 
που έχουν πείρα και γνώσεις σχετικές με το αντικείμενο 
και τους σκοπούς της επιχείρησης. 

Η θητεία του Διοικητικού Συμβουλίου της επιχείρησης 
ακολουθεί τη θητεία του Δημοτικού Συμβουλίου. 

Η επιχείρηση εκπροσωπείται από τον Πρόεδρο του Δ.Σ. 
τον οποίο απάντα ή κωλυόμενο αναπληρώνει ο Αντιπρόε¬ 
δρος. 

Το Δ.Σ. είναι δυνατό με αποφάσεις του να παρέχει ειδι¬ 
κές εξουσιοδοτήσεις σε μέλη του ή σε τρίτους για συγκε¬ 
κριμένες και σαφώς περιγραφόμενες εργασίες. 

Άρθρο 5 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ 

Η διάρκεια της επιχείρησης είναι τριάντα (30) έτη, αρ- 
χόμενη από τη δημοσίευση της απόφασης αυτής στην 
εφημερίδα της Κυβερνήσεως (Φ.Ε.Κ). 

Η ανωτέρω οριζόμενη διάρκεια είναι δυνατό να παρα- 
ταθεί για χρόνο που θα αποφασίσει το Διοικητικό Συμ¬ 
βούλιο και θα εγκριθεί από το Δημοτικό Συμβούλιο, σύμ¬ 
φωνα με την ισχύουσα Νομοθεσία και την τήρηση των κα¬ 
νόνων δημοσιότητας. 

Άρθρο 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Ο Δήμος Ανωγείου θα εισφέρει στην επιχείρηση με¬ 
τρητά ύψους δέκα τεσσάρων χιλιάδων εξακοσίων εβδο¬ 
μήντα τρία ευρώ και πενήντα ένα λεπτών (14.673,51), τα 
οποία θα αποτελέσουν και το ιδρυτικό κεφάλαιο της, το 
οποίο θα καταβάλλεται τμηματικά και ενπάση περιπτώσει 
σύμφωνα με τις ανάγκες της επιχείρησης. 

Άρθρο 7 

ΠΟΡΟΙ ΤΗΣ ΕΠΙΧΕΙΡΗΣΗΣ 

Πόροι της επιχείρησης θα είναι: 

• Τα έσοδα από την εκπόνηση μελετών, καθώς και την 
εκτέλεση και επίβλεψη τεχνικών έργων. 

• Τα έσοδα από την αμιγή ή συμμετοχική υλοποίηση 
προγραμμάτωντης Ε.Ε. 

• Τα έσοδα από τη διοργάνωση εκδηλώσεων κάθε μορ¬ 
φής και χαρακτήρα. 

• Τα έσοδα από την υλοποίηση επιμορφωτικών σεμινα¬ 
ρίων ή προγραμμάτων επαγγελματικής κατάρτισης. 

• Τα έσοδα από την άσκηση των δραστηριοτήτων της 
που περιγράφονται στο παρόν καταστατικό. 

• Τα έσοδα από λοιπές εισφορές, δωρεές και επιχορη¬ 
γήσεις. 

• Τα έσοδα από την εκμετάλλευση κινητής ή ακίνητης 
περιουσίας που τυχόν της εκχωρηθεί από το Δήμο, άλ¬ 
λους φορείς ή ιδιώτες. 

• Κάθε άλλο έσοδο που δεν αναφέρεται ονομαστικά 
στο παρόν, αλλά αποκτάται με νόμιμο και διαφανή τρόπο. 

Άρθρο 8 

ΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΠΙΧΕΙΡΗΣΗΣ 

Η επιχείρηση διαλύεται: 

• Όταν λήξει η διάρκεια της και δεν παραταθεί έγκαιρα 
και τυπικά η λειτουργία της. 

• Με απόφαση του Δημοτικού Συμβουλίου, που λαμβά- 
νεται με την απόλυτη πλειοψηφίατων μελών του και από¬ 
φαση της Διεύθυνσης Αυτοδιοίκησης και Αποκέντρωσης 
της Περιφέρειας Ηπείρου. 

• Σε περίπτωση πτώχευσης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
διενεργείται από εκκαθαριστές που ορίζονται με απόφα¬ 
ση του Δημοτικού Συμβουλίου. 

Στην διαδικασία της εκκαθάρισης διεκπεραιώνονται οι 
εκκρεμείς υποθέσεις της επιχείρησης, εισπράττονται οι 
βεβαιωμένες απαιτήσεις, ρευστοποιείτε η ακίνητη και κι¬ 
νητή περιουσία και τέλος εξοφλούνται οι υποχρεώσεις 
της. Τυχόν αρευστοποίητα περιουσιακά στοιχεία του 
ενεργητικού περιέρχονται στο Δήμο Ανωγείου. 

Άρθρο 9 

ΟΡΓΑΝΩΣΗ ΔΙΑΧΕΙΡΙΣΗ ΕΠΟΠΤΕΙΑΤΗΣ ΕΠΙΧΕΙΡΗΣΗΣ 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 
σχετικές με τις Δημοτικές Επιχειρήσεις διατάξεις του 
Π.Δ. 410/95 (Κώδικας Δήμων και Κοινοτήτων) και την 
25027/9.4.84 απόφαση του Υπουργείου Εσωτερικών που 
δημοσιεύτηκε στο ΦΕΚ 244/19.4.84 τεύχος Β'. 

Άρθρο 10 

ΚΑΛΥΨΗ ΔΑΠΑΝΗΣ 

Από τις διατάξεις του παρόντος καταστατικού προκα- 
λείται δαπάνη σε βάρος του προϋπολογισμού του Δήμου 
Ανωγείου Πρέβεζας ύψους έξι χιλιάδων ευρώ (6.000,00) 
για το οικονομικό έτος 2003 (άρθρο 27, Νόμος 2081/92). 

Άρθρο 11 

ΜΕΤΑΒΑΤΙΚΕΣ ΔΙΑΤΑΞΕΙΣ 

Οποιαδήποτε μεταβολή στους όρους του παρόντος κα¬ 
ταστατικού απαιτεί την τροποποίηση του και την τήρηση 
της τυπικής διαδικασίας έγκρισης και δημοσίευσης. 

Οποιαδήποτε πρόσληψη προσωπικού γίνεται εκ μέ¬ 
ρους της Εταιρείας να απαιτείται έγκριση από το Δημοτι¬ 
κό Συμβούλιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 28 Ιανουάριου 2004 
Με εντολή Γενικού Γραμματέα Περιφέρειας 
Η Αναπληρώτρια Διευθύντρια 
Μ. ΠΙΠΙΛΙΔΟΥ 


Αριθ. 660 (6) 

Τροποποίηση της συστατικής πράξης του Πνευματικού 
Κέντρου Δήμου Φιλιππιάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12, παρ. 1,2, 3 και4του Ν. 
1188/81 «περί καταστάσεως προσωπικού των Οργανι¬ 
σμών Τοπικής Αυτ/σης». 

2. Τις διατάξεις του άρθρου 26, παρ. 4, του Ν. 1832/89 «πε- 
ρίτροποποίησης και συμπλήρωσηςτης Νομοθεσίας γιατην 
Τοπική Αυτ/ση, την Αποκέντρωση και άλλες διατάξεις». 

3. Τις διατάξεις του άρθρου 26, παρ. 6, του Ν. 2130/93 
«περίτροποποίησης και συμπλήρωσης διατάξεωντης πε¬ 
ριφερειακής διοίκησης, του κώδικα της Ελληνικής Ιθαγέ¬ 
νειας, του Δημοτικού και Κοινοτικού κώδικα, των διατά¬ 
ξεων για τις προσόδους των Οργανισμών Τοπικής 
Αυτ/σης και άλλες διατάξεις». 

4. Τις διατάξεις του άρθρου 8, παρ. 5, του Ν. 2307/95 
«περί προσαρμογής της Νομοθεσίας αρμοδιότητας 
Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

5. Τις διατάξεις του άρθρου 1 -7, του Ν. 2503/97 «περί Δι¬ 
οίκηση, στελέχωση της Περιφέρειας, ρύθμιση θεμάτων 
για την τοπική Αυτ/ση και άλλες διατάξεις». 

6. Την 43/1987 απόφαση του Δημοτικού Συμβουλίου Φι- 
λιππιάδας, με την οποία συστήθηκε στο Δήμο, ίδιο Νομι¬ 
κό Πρόσωπο, με την επωνυμία, «Πνευματικό Κέντρο Δή¬ 
μου Φιλιππιάδας», εγκρίθηκε με την ΕΣ.3810/1987 από¬ 
φαση του Νομάρχη Πρέβεζας και δημοσιεύτηκε, στο 
444/21.8.1987 ΦΕΚ, τ.Β'. 

7. Την 1/2004 απόφαση του Δημοτικού Συμβουλίου 
Φιλιππιάδας, «περί τροποποιήσεως της συστατικής πρά¬ 
ξης του Πνευματικού Κέντρου Δήμου Φιλιππιάδας». 

8. Την 20921/19.9.2001 απόφαση του Γενικού Γραμμα¬ 
τέα Περιφέρειας Ηπείρου, «περί μεταβίβασης αρμοδιο¬ 
τήτων και παροχή εξουσιοδότησης υπογραφής αποφά¬ 
σεων, εγγράφων κ.λπ., με εντολή Γενικού Γραμματέα 
Περιφέρειας, στο Γενικό Δ/ντή, στο Δ/ντή και στου 
Πρ/νους των τμημάτων της Δ/νσης Τοπικής Αυτ/σης και 
Δ/σηςτων Νομών, εκτόςτηςέδραςτηςΠεριφέρειας(ΦΕΚ 
1271/ 2.10.2001, τ.Β')», αποφασίζουμε: 

Επικυρώνουμε την 1/2004 απόφαση του Δημοτικού 
Συμβουλίου Φιλιππιάδας «περίτροποποίησης της συστα¬ 
τικής πράξης του Πνευματικού Κέντρου Δήμου Φιλιππιά- 
δας», ως εξής: 

Η παράγραφος 3, περίπτωση α) της συστατικής πράξης 
του Πνευματικού Κέντρου: «3. Πόροιτου Πνευματικού Κέ¬ 
ντρου είναι α) Η ετήσια επιχορήγηση του Δήμου Φιλιππιά- 
δας, δρχ. ενός εκατομμυρίου (1000.000)», τροποποιείται 
και διαμορφώνεται ως εξής: «3. Πόροι του Πνευματικού 
Κέντρου είναι α) Η ετήσια επιχορήγηση του Δήμου Φιλιπ- 
πιάδας, εβδομήντα χιλιάδων Ευρώ (70.000,00 Ευρώ)». 

Κατά τα λοιπά ισχύει, όπως έχει, η συστατική πράξη του 
Νομικού Προσώπου, με την επωνυμία «Πνευματικό Κέ¬ 
ντρο Δήμου Φιλιππιάδας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 2 Φεβρουάριου 2004 
Με εντολή Γ ενικού Γ ραμματέα Περιφέρειας 
Η Αναπληρώτρια Διευθύντρια 
Μ. ΠΙΠΙΛΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




